ሴቶች ጥሎ ማለፍ | እሁድ በተደረጉ ጨዋታዎች ወደ ሩብ ፍፃሜ ያለፉ ሦስት ቡድኖች ታውቀዋል
የኢትዮጵያ ሴቶች ጥሎ ማለፍ ጨዋታ ትላንት ቀጣሎ ሲካሄድ መከላከያ፣ ሃዋሳ ከነማ እና ጌዲዮ ዲላ ተጋጣሚያቸውን በማሸነፍ ወደ ሩብ ፍፃሜው መቀላቀላቸውን አረጋግጠዋል።አዲስ አበባ ስታዲየም 08:00 ላይ በተካሄደው የመከላከያ እና የአዳማ ከተማ ጨዋታ ቡድኖቹ ካላቸው ወቅታዊ ጥሩ አቋም አንፃር ጠንካራ ጨዋታ ይካሄዳል ተብሎ ቢጠበቅም እጅግ የተቀዛቀዘ እና በጎል ሙከራዎች ያልታጀበ በመሆን መደበኛው የጨዋታ ክፍለ ጊዜ 0-0 በሆነ አቻ ውጤት ተጠናቋል። ወደ ቀጣይ ዙር አላፊ ቡድን ለመለየት በተሰጠው የመለያ ምትም መከላከያ በግብጠባቂዋ ማርታ ምርጥ ብቃት ታግዞ 6 – 5 በሆነ ውጤት ማሸነፍ ችሏል።ወደ አሰላ ከተማ ያቀኑት ሃዋሳ ከተማዎች ጥሩነሽ ዲባባ አካዳሚን 3-0 በሆነ ውጤት አሸንፈው ተመልሰዋል። አጥቂዋ ልደት ተሎዓ ሀዋሳዎችን ቀዳሚ ማድረግ ስትችል ነፃነት መና እና ስንታየሁ ማትዮስ ሌሎች ተጨማሪ ጎሎችን በማከታተል አስቆጥረው ሀዋሳ ከተማ ከሜዳቸው ውጭ ወደ ሩብ ፍፃሜ ያመሩበትን ውጤት አስመዝግበው ተመልሰዋል።በተመሳሳይ ድሬደዋ ስታዲየም 10:00 ላይ በተካሄደው ሌላኛው የጥሎ ማለፍ ጨዋታ በርካታ የመጀመርያ ተሰላፊዎቹን አሳርፈው ወደ ሜዳ የገቡት የድሬ እንስቶች በሁለተኛው አጋማሽ በተቆጠረ ጎል በጌዲዮ ዲላ ሽንፈትን አስተናግደዋል። የጌዲዮ ዲላን ብቸኛ ጎል ተቀይራ የገባችው ቤተል ጢባ ነበር ያስቆጠረችው።የውድድሩ መርሐ ግብርአንደኛ ዙርማክሰኞ የካቲት 12 ቀን 20119:00 መቐለ 70 እንደርታ ከ አቃቂ ቃሊቲ ክ/ከረቡዕ የካቲት 13 ቀን 20119:00 ቂርቆስ ከ ንፋስ ስልክሐሙስ የካቲት 14 ቀን 20119:00 ልደታ ክ/ከ ከ ሻሸመኔ ከተማ* ቦሌ ከፋሲል የሚያደርጉት ጨዋታ በፋሲል አለመካፈል ምክንያት ቦሌ ወደ ሁለተኛ ዙር በቀጥታ አልፏል።ሁለተኛ ዙርቅዳሜ የካቲት 9 ቀን 2011ኢት/ንግድ ባንክ 2-1 ኢትዮ ኤሌክትሪክእሁድ የካቲት 10 ቀን 2011መከላከያ 0-0 (6-5) አዳማ ከተማ
ጥሩነሽ ዲባባ 0-3 ሀዋሳ ከተማ
ድሬዳዋ ከተማ 0-1 ጌዴኦ ዲላወደፊት ቀናቸው የሚገለፅ– ቂርቆስ/ንፋስ ስልክ ከ ልደታ/ሻሸመኔ
– መቐለ/አቃቂ ከ ቦሌ* ቅዱስ ጊዮርጊስ እና አዲስ አበባ ከተማ ባለመሳተፋቸው ምክንያት ጥረት እና አርባምንጭ ወደ ሩብ ፍፃሜ አልፈዋል